Diari Oficial de la Generalitat Valenciana


Sumari del DOGV 5692, del 31-01-2008 (2008/772)

RESOLUCIÓ de 28 de desembre de 2007, del gerent del Departament 03, la Plana, relativa a la creació d'un fitxer de dades de caràcter personal segons l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/12/28/(1)/dof/vci/html**

### Dades del document

Número de DOGV
:   5692

Data del DOGV
:   31-01-2008

Secció del DOGV
:   I. DISPOSICIONS GENERALS

Número del document
:   2008/772


Data del document
:   28-12-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria de Sanitat
    * dades personals
    * legislació
    * base de dades
    * administració regional

RESOLUCIÓ de 28 de desembre de 2007, del gerent del Departament 03, la Plana, relativa a la creació d'un fitxer de dades de caràcter personal segons l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2008/772]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només poden fer-se per mitjà d'una disposició general publicada en el Boletín Oficial del Estado o el diari oficial corresponent.  
Per complir este manament legal, el gerent del Departament de Salut 03, la Plana, resol:  
Primer  
Aprovar la creació del fitxer que descriu l'annex d'esta disposició.  
Segon  
Per garantir la seguretat de les imatges i altres dades de caràcter personal que figuren en el fitxer que descriu l'annex i assegurar-ne l'ús segons les finalitats per a les quals s'arrepleguen, els responsables de dur a terme el tractament prendran les mesures necessàries d'índole tècnica i organitzativa.  
Tercer  
Els drets d'accés al fitxer esmentat, i també els de rectificació i cancel·lació de les dades i el d'oposició al tractament, els exercixen les persones afectades davant del responsable corresponent de la manera establida reglamentàriament.  
Quart  
Els responsables del tractament de les dades del fitxer han de respectar el que preveu la Instrucció 1/2006, de 8 de novembre, de l'Agència Espanyola de Protecció de Dades, sobre els fitxers automatitzats establits amb la finalitat de videovigilància, especialment pel que fa a l'obligació de cancel·lar-los en el termini d'un mes transcorregut des del moment de l'enregistrament.  
Cinqué  
Esta resolució entra en vigor l'endemà de la publicació en el Diari Oficial de la Comunitat Valenciana.  
Vila-real, 28 de desembre de 2007. El gerent del Departament 03, la Plana: Javier Peñarrocha Nebot.  
ANNEX  
Videovigilancia  
1. Descripció  
Gravacions de les càmeres de seguretat que controlen l'accés a dependències protegides.  
2. Finalitat  
Controlar l'accés a dependències que, per les seues característiques, es consideren susceptibles de ser protegides especialment.  
3. Persones o col·lectius sobre els quals es pretén obtindre dades o resulten obligats a subministrar-los  
Usuaris i visitants dels Centres de Salut de la Vall d'Uixó I, Onda, Burriana i Carinyena de Vila-real.  
4. Procediment d'arreplega de dades  
Enregistrament de càmeres de seguretat.  
5. Estructura bàsica del fitxer automatitzat i descripció de les dades que conté  
Imatges.  
6. Encarregats del tractament  
Les persones a les quals s'adjudique el tractament de les dades per compte de l'Agència Valenciana de la Salut, segons la legislació en matèria de contractes de les administracions públiques.  
7. Cessions de les dades que es preveuen  
No cap.  
8. Responsable del fitxer  
Hospital de la Plana.  
9. Òrgan davant del qual poden exercir-se els drets d'accés, rectificació, cancel·lació i oposició  
Servici d'Atenció al Pacient de l'Hospital de la Plana, ctra. de Vila-real a Borriana, km 0,5, 12679 Vila-real, Castelló.  
10. Termini per a rectificar o concretar dades  
L'establit reglamentàriament.  
11. Nivell de seguretat  
Nivell bàsic.


Còpia Permalink ELI